Lav et referat af nedenstående tekst:

Tekst:
Dengang var den tyske værnemagt særdeles aktiv på stedet. Onsdag var lyden af krig og kanoner skiftet ud med 120 børnestemmer, der sang om befrielsen. - Det er fedt. Vi har øvet længe, lyder det fra Sofia Christensen Vangsgaard. Onsdag aften markeres 77-året for Danmarks befrielse landet over. På Bunkermuseet i Hanstholm var der korforestilling, og her gjorde de en dyd ud af at få befrielseshistorien bragt ned i børnehøjde. 120 børn fra Thy, Mors og Salling var nemlig samlet i sang. Sangene var bundet op om en fiktiv historie fra 4. maj 1945, hvor man fra en dansk drengs perspektiv oplevede den skelsættende dag. En lærke letted' Bag arrangementet stod Kristina Brogaard, der er daglig leder af Thy Sangskole. Hun var glad for at kunne formidle historie i forbindelse med fællessang, og behovet for at hive det ned i børneperspektiv er særligt vigtigt i øjeblikket. - Nu er det jo desværre meget aktuelt med krigen Ukraine. Det at fortælle børnene, at der er et håb, det er vigtigt at formidle, siger Kristina Brogaard. Arrangementet var velbesøgt af forældre, der sang med på de af sangene, de kendte, og da sidste sang var sunget, var arrangøren glad. - Foråret er på vej, og så de her børnestemmer. Det kan vel ikke blive smukkere, siger Kristina Brogaard.

Referat:
I Hanstholm blev befrielsesdagen markeret af et stort børnekor, der sang om fred og frihed.